เจอมรสุมอื้อเอดีบีการันตีไทยยังโต7%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — เอดีบีประเมินส่งออกยังดีน้ำท่วมไม่กระเทือน
น.ส.ลักษมณ อรรถาพิช เศรษฐกรธนาคารเพื่อการพัฒนาเอเชีย (เอดีบี) ประจำประเทศไทย เปิดเผยว่า เอดีบีจะคงประมาณการเศรษฐกิจไทยปีนี้ขยายตัวที่ 7% โดยได้รวมผลกระทบการแข็งค่าของเงินบาทไว้แล้ว เพราะประเมินว่าประเด็นของภาคส่งออกอยู่ที่การเติบโตของเศรษฐกิจประเทศคู่ค้ามากกว่าค่าเงิน และเชื่อว่าแม้จะมีปัจจัยเสี่ยงจากปัญหาน้ำท่วมในหลายพื้นที่ก็เชื่อว่าจะไม่กระทบต่อจีดีพีมากนัก
อย่างไรก็ตาม คงต้องดูผลผลิตภาคเกษตรเพื่อประเมินผลกระทบอีกครั้ง ทั้งนี้ แต่เศรษฐกิจไทยครึ่งปีหลังเริ่มชะลอตัวตามตลาดต่างประเทศ อาจทำให้ภาวะเศรษฐกิจชะลอตัวต่อเนื่องไปจนถึงปีหน้า จึงคาดว่าเศรษฐกิจปี 2554 จะขยายตัวที่ 4.5%
ขณะนี้เป็นช่วงที่ต้องจับตาและเฝ้าระวัง เนื่องจากเศรษฐกิจสหรัฐยังเปราะบางและการฟื้นตัวของเศรษฐกิจโลกที่คาดว่าจะแผ่วลงในปี 2554 
“แม้ไทยจะมีปัญหาภายในประเทศจากเหตุอุทกภัยที่เกิดขึ้นในหลายพื้นที่ แต่เอดีบีคาดว่าไม่น่าจะส่งผลกระทบต่อการขยายตัวทางเศรษฐกิจในปีนี้มาก เพราะน้ำหนักยังอยู่ที่ความเสี่ยงการฟื้นตัวของเศรษฐกิจโลกและปัญหาหนี้สาธารณะในกลุ่มประเทศยุโรปที่จะครบกำหนดชำระหนี้คืนในอีก 23 ปีข้างหน้า” น.ส.ลักษมณ กล่าว
ทั้งนี้ ไทยควรวางนโยบายในทิศทาง เดียวกับอินโดนีเชีย และฟิลิปปินส์ เพราะมีขนาดเศรษฐกิจที่ใกล้เคียงกัน แม้ธนาคารแห่งประเทศไทย (ธปท.) จะไม่ได้ปรับขึ้นอัตราดอกเบี้ยนโยบายส่งผลให้ส่วนต่างอัตราดอกเบี้ยไม่ต่างกันมากแต่เงินทุนไหลเข้าต่อเนื่อง
เอดีบีไม่คิดว่าเงินทุนที่ไหลเข้าเป็นเรื่องของการโจมตีค่าเงินบาท เพราะเงินทุนที่ไหลเข้ามาจำนวนมากในตลาดตราสารหนี้มาจากผลตอบแทนและมีความผันผวนน้อยกว่าตลาดหุ้น แต่ก็เป็นการเก็งกำไรปกติไม่ใช่เก็งกำไรเพื่อโจมตีค่าเงิน